Diari Oficial de la Generalitat Valenciana


Sumari del DOGV 3024, del 30-06-1997 (1997/7673)

ACORD de 13 de març de 1997, de la Comissió Territorial d'Urbanisme de València, sobre la modificació núm. 1 de les Normes Subsidiàries de Benaguasil, relativa a 24 punts.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7673


Data del document
:   13-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de març de 1997, de la Comissió Territorial d'Urbanisme de València, sobre la modificació núm. 1 de les Normes Subsidiàries de Benaguasil, relativa a 24 punts.  
La Comissió Territorial d'Urbanisme de València, en sessió celebrada el 13 de març de 1997, va adoptar el següent acord:  
 Vist l'expedient enviat per l'Ajuntament de Benaguasil que fa referència a la modificació núm. 1 de les Normes Subsidiàries, relativa a 24 punts, i d'acord amb els següents  
 Antecedents de fet  
Primer  
 El projecte es va sotmetre a informació pública mitjançant acord del Ple de l'Ajuntament en sessió celebrada el dia 9 de novembre de 1995 i es va aprovar provisionalment pel mateix òrgan en data 28 de març de 1996.  
Segon  
 L'expedient ha estat enviat en exemplar únic degudament acarat.  
Tercer  
 L'Ajuntament de Benaguasil envia un exemplar del projecte degudament diligenciat d'aprovació inicial i tres exemplars del projecte diligenciats d'aprovació provisional.  
Quart  
 L'objecte de l'expedient és la modificació puntual de les Normes Subsidiàries de Benaguasil, justificada per la llarga tramitació haguda de l'expedient, com també per les errades o els desajustaments derivats de l'aplicació del planejament general des de la seua aprovació, i conté 26 punts que al seu torn contemplen diversos apartats que s'analitzen.  
Cinquè  
 La modificació inicialment contenia 26 punts, però per qüestions de tramitació dels punts núm. 1 i 24 -que es comentaran més avant- en aquest expedient s'analitzaran els altres 24 punts, el contingut dels quals s'indica a continuació:  
Punt núm. 2: zona cementiri  
 Afecta els plans 3.10 i 3.11 Alineacions i conté 3 apartats:  
A) Canvia la inclinació d'un carrer paral·lela al carrer de Blasco Ibáñez i redueix la seua amplària de 10 a 8m, justificat per motius topogràfics i per a evitar edificis fora d'ordenació.  
B) Elimina un vial entre una illa de cases unifamiliars i un espai lliure, ampliant aquest, i regularitza l'ordenació de dues illes de cases, deduint-se de tot això una xicoteta ampliació de sostre de 361m2.  
C) Es planteja com a conseqüència d'una al·legació exposada i acceptada per l'ajuntament i no recollida en plans; afecta la zona residencial intensiva, ampliant la illa de cases i, com a conseqüència, s'elimina el tram de carrer entre espai lliure i edificació ampliant aquella en 556 m2.  
Punt núm. 3: determinació profunditat edificable  
 Afecta els plans núm. 3.5, 3.7, 3.8 i 3.11 Alineacions i el règim urbanístic de les unitats d'execució UE-3, 4, 6, 7, 9 i 10.  
 Incideix sobre vàries illes en sòl urbà residencial intensiu, en zones d'eixample, i planteja fixar la profunditat edificable en 20 m, completa així un paràmetre que no estableixen les Normes Subsidiàries, per tal de regularitzar-les, delimitar el límit entre règim distint d'altures i facilitar la futura reparcel·lació.  
Punt núm. 4: zona del Racó i carrer de la Font  
 En la plaça de la Font, es crea una illeta central verda dins de l'espai viari, i en el carrer de la Font es redueix un espai verd en 121 m2 que passen a edificable, 3 altures, això es justifica pel gran desnivell del sòl i la dificultat d'actuació.  
Punt núm. 5: carrer de Baseta  
 Afecta el plànol 3.8 Alineacions i consisteix en un xicotet reajustament d'alineacions entre el carrer de Baseta i el carrer del Mur.  
Punt núm. 6: zona carrer del Palau i carrer del Mestre Serrano  
 Afecta el plànol 3.8 Alineacions i consisteix en dos reajustaments d'alineaciones, la primera regularitza un xamfrà i la segona redueix l'ample del carrer de 7 a 6 m, justificat per a evitar situacions de fora d'ordenació.  
Punt núm. 7: zona camí del Fons  
 Afecta el plànol 3.8 Alineacions, elimina un vial a l'est d'una illa de cases passant-ho a zona verda i amplia per l'est de la illa de cases un altre viari, una part passant de 6 a 10 m i una altra part, de 7 a 9 m d'ample.  
Punt núm. 8: zona carrer de Beniaró  
 Afecta el plànol 3.8 Alineaciones en els següents punts:  
(Elimina dos vials de 5 i 6 m d'ample incorporant-los a una zona verda límit.  
(Elimina un vial de 6 m d'ample i una illeta, justificat perquè el vial que se suprimeix manca de continuïtat, i s'amplia el vial que té continuïtat, de 10 a 12 m d'ample, incorporant la resta al residencial intensiu, la qual cosa suposa un increment de 930 m2 de sostre edificable.  
Punt núm. 9: zona antiga estació Renfe  
 Afecta el plànol 3.7 Alineacions i consisteix en qualificar de zona verda un espai al voltant de l'estació i sense ús concret, segons el document vigent; suposa un increment de zones verdes de 2.702 m2. Per altra part, es qualifiquen com a espai lliure d'ús privat els jardinets de la zona de Montiel, recollint així la realitat i evitant el fora d'ordenació, sense que això vaja en detriment del trànsit.  
Punt núm. 10: zona quarter guàrdia civil  
 Afecta el plànol 3.7 Alineacions i a les UE-12 i 14; suprimeix un vial carent de continuïtat, incorporant-lo a zona verda, i crea una zona verda en un espai de sòl urbà annex a una parcel·la d'ús industrial. Suposa un increment de zona verda d'uns 730 m2.  
Punt núm. 11: zona carrer del Calvari  
 Afecta el plànol 3.5 Alineacions, suposa un canvi direccional en l'alineació del carrer, respectant edificacions existents i evitant fora d'ordenació, mantenint l'ample regulador de 10 m; suposa una disminució del sostre residencial de 1.490 m2t i un increment d'espais lliures de 503 m2.  
Punt núm. 12: delimitació unitat UE-3  
 Afecta el plànol 7 Delimitació d'unitats d'execució i procedeix a la redelimitació d'aquesta per veure's afectada pel punt núm. 3, que fixa la profunditat edificable, com també per a delimitar-la de la UE-2 que afecta part a sòl industrial i part a residencial intensiu, unificant el residencial en la UE-3.  
Punt núm. 13: delimitació unitat UE-4  
 Afecta el plànol 3.11 Alineacions i el 7 Delimitació d'unitats d'execució; procedeix a la redelimitació de la unitat per veure's afectada pel punt núm. 3 que fixa la profunditat edificable, per la delimitació de l'anterior UE-3 i perquè es corregeix l'errada detectada en l'ample de la ronda est, diferent entre els plànols 3.11 i 3.8, que s'acopla a aquest últim.  
Punt núm. 14: delimitació unitat UE-5  
 Afecta el plànol 7 Delimitació d'unitats d'execució i es proposa la seua redelimitació d'acord amb les expectatives de creixement urbà.  
Punt núm. 15: delimitació unitat UE-6  
 Afecta al plànol 3.8 Alineacions i el 7 Delimitació d'unitats d'execució; procedeix a la redelimitació per veure's afectada pels punts núm. 3 i 8 d'aquest document, com també per no partir illes de cases en diferents unitats.  
Punt núm. 16: delimitació unitat UE-7  
 Afecta el plànol 3.8 Alineacions i 7 Delimitació d'unitats d'execució; procedeix a la redelimitació per veure's afectada pels punts núm. 3 i 8 d'aquest document, i per les altres unitats redelimitades.  
Punt núm. 17: delimitació unitat UE-8  
 Afecta el plànol 7 Delimitació d'unitats d'execució i procedeix a la redelimitació per coherència amb la UE-5 redelimitada.  
Punto núm. 18: delimitació unitat UE-9/10  
 Afecta el plànol 7 Delimitació unitats d'execució i 3.5 i 3.8 d'Alineacions; procedeix a la redelimitació per veure's afectada pels punts núm. 3 i 8 d'aquest document, i per a unificar en una sola les unitats 9 i 10.  
Punt núm. 19: delimitació unitat UE-11  
 Afecta el plànol 7 Delimitació d'unitats d'execució i es procedeix a la redelimitació per veure's afectada per les anteriors.  
Punt núm. 20: delimitació unitat UE-12  
 Afecta el plànol 7 Delimitació d'unitats d'execució i procedeix a la seua redelimitació per veure's afectada pel punt núm. 10 d'aquest document. A l'igual que en la resta d'unitats d'execució, en redelimitar s'exclouen les edificacions consolidades i s'inclouen els vials i les parcel·les no executats.  
Punt núm. 21: delimitació unitat UE-13  
 Afecta el plànol 7 Delimitació d'unitats d'execució i el 3.4 i 3.7 d'Alineacions; procedeix a la seua redelimitació per a incorporar un vial de 10 m d'ample que done accés adequat a l'última illa de cases, incorporant a la unitat 1.000 m2 del sòl urbanitzable limítrof.  
Punt núm. 22: delimitació unitat UE-14  
 Afecta el plànol 7 Delimitació d'unitats d'execució i procedeix a la seua redelimitació per estar afectada pel punt núm. 10 d'aquest document.  
Punt núm. 23: delimitació unitat UE-15  
 Afecta el plànol 7 Delimitació d'unitats d'execució i plànols 3.2, 3.3, 3.5 i 3.6 d'Alineacions; procedeix a la seua redelimitació i repara l'errada de coordinació del límit del sòl urbà entre els plànols 3.3, 3.5 i 3.6, la qual cosa suposa una reducció de 2.940 m2 de sòl urbà, desplaça un vial en paral·lel al previst per a evitar el fora d'ordenació i subdivideix la unitat en dues UE-15 i UE-16, adjuntant les fitxes corresponents.  
Punt núm. 25: delimitació unitat UE-17  
 Afecta el plànol 7 Delimitació d'unitats d'execució. És de nova creació, justificada per tractar-se d'un sòl urbà per executar.  
Punt núm. 26: delimitació unitat UE-18  
 Afecta el plànol 7 Delimitació unitats d'execució. És de nova creació, justificada per tractar-se d'un sòl urbà per executar. Recull el punt núm. 2 d'aquest document.  
Sisè  
 La Comissió Territorial d'Urbanisme, en sessió celebrada el dia 12 de juny de 1996, va acordar suspendre l'aprovació definitiva de la modificació núm. 1 de les Normes Subsidiàries de Benaguasil per causa de les seues deficiències, i haurà de procedir a l'homologació global del document de les Normes Subsidiàries de Benaguasil.  
 En aquest acord s'assenyalaven una sèrie de deficiències específiques d'alguns dels 26 punts de la modificació i unes deficiències generals que es resumeixen a continuació:  
1. Completar la informació pública: Diari Oficial de la Generalitat Valenciana i termini d'1 mes.  
2. Completar expedient administratiu: al·legacions i la seua resolució.  
3. Aportar plans modificats.  
4. El punt núm. 1 determina la necessitat d'homologació global.  
5. Condicions de connexió de les unitats d'execució.  
Setè  
 Cal assenyalar que els punts núm. 1 i 24 de l'esmentada modificació requereixen una tramitació diferent (Declaració d'Impacte Ambiental i Homologació), per la qual cosa es tramiten separadament i no seran objecte d'aquest expedient.  
Vuitè  
 Les modificacions introduïdes en el document han estat aprovades pel Ple de l'Ajuntament de Benaguasil, en sessió celebrada el dia 30 de gener de 1997.  
Novè  
 El Projecte s'ha dividit en dos documents, sent el tom I el que recull tots aquells punts que no requereixen ni estudi d'impacte ambiental ni homologació.  
Desè  
 A continuació s'analitza, punt per punt, el contingut de les correccions introduïdes en el document.  
Punt núm. 2: zona cementiri  
 S'admet la necessitat d'informe del Consell Superior d'Urbanisme respecte de l'apartat B, ja que afecta zones verdes.  
Punt núm. 4: zona carrer del Racó i carrer de la Font  
 S'admet la necessitat d'informe del Consell Superior d'Urbanisme, ja que afecta zones verdes.  
Punt núm. 8: zona carrer de Beniaró  
 S'elimina l'apartat C d'aquest punt, que consistia en la modificació en el xamfrà entre el carrer del Mur i el carrer de Beniaró, amb la qual es reduïa l'ample viari de 12 a 10 m. Així, en la nova proposta, es mantenen les alineacions vigents en aquesta zona. Per altra part, i respecte dels altres apartats d'aquest punt que es mantenen, s'admet la necessitat d'informe del Consell Superior d'Urbanisme, ja que afecta zones verdes.  
Punt núm. 12: delimitació unitats d'execució UE-1, UE-2, UE-3  
 Respecte de la unitat d'execució UE-1, s'adjunta la fitxa de característiques, en la qual es recullen els paràmetres urbanístics d'aquesta actuació, i per altra part s'estableixen en la memòria les condicions de connexió. Respecte de la unitat d'execució UE-2, es redelimita el seu àmbit, com a conseqüència de la redelimitació efectuada en la UE-3, s'aporta la fitxa de característiques de la unitat i s'estableixen les condicions de connexió. El plantejament respecte de la unitat d'execució UE-3 és semblant al ja comentat respecte de la unitat d'execució UE-2.  
 Respecte de les deficiències generals que va assenyalar la Comissió Territorial d'Urbanisme, es corregeixen de la següent manera:  
1. S'ha efectuat la publicació d'un nou tràmit d'informació pública en el DOGV núm. 2.781, de data 1 de juliol de 1996, per termini d'un mes, i no s'ha presentat cap al·legació.  
2. S'aporten les al·legacions que en el seu dia es van presentar en el tràmit inicial d'informació pública, juntament amb la resolució municipal d'aquestes.  
3. S'inclouen en el projecte els plans afectats per les modificacions que es plantegen.  
4. S'aporta el document d'homologació (parcial) de l'àmbit afectat pel punt núm. 1 de la modificació.  
5. S'estableixen en la Memòria les condicions de connexió de les unitats d'execució.  
Onzè  
 Benaguasil compta amb Normes Subsidiàries de planejament tipus-B, aprovades definitivament per la Comissió Territorial d'Urbanisme en data 8 de març de 1995.  
Dotzè  
 La Comissió Informativa de la Comissió Territorial d'Urbanisme de València, en sessió celebrada el 5 de març de 1997, va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
 Fonaments de dret  
Primer  
 La tramitació és correcta, d'acord amb el que estableix la disposició transitòria setena, en relació amb l'article 55.1, per remissió a l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU). Per altra part, la documentació està completa, d'acord amb el que disposa l'article 27 de la LRAU.  
Segon  
 L'acord de la Comissió Territorial d'Urbanisme de 12 de juny de 1996 concloïa amb la necessitat de procedir a l'homologació global de les Normes Subsidiàries. Tanmateix, l'ajuntament ha considerat que la majoria de les modificacions proposades podien resoldre's sense esperar el tràmit més complex que suposa una homologació global de les Normes Subsidiàries i, a més, es tracta de modificacions que no tenen una incidència significativa en la configuració del model territorial. És per això que l'homologació es redueix al punt núm. 1 que és el que realment incideix en el model territorial i el contingut del qual (redelimitació de sectors, modificacions de sistemes generals\_) clarament requereix la seua homologació a les noves determinacions de la LRAU.  
Tercer  
 Al llarg del document es justifiquen els xicotets increments i disminucions de sostre edificable i les seues corresponents variacions d'espais lliures, per això es considera complert l'article 55.3 de la LRAU, que exigeix contemplar les mesures compensatòries necessàries per a mantenir la proporció i qualitat de les dotacions públiques previstes respecte de l'aprofitament.  
Quart  
 Analitzat el contingut de les correccions introduïdes en el document, es consideren reparades totes les deficiències -tant les generals, com les específiques d'alguns dels punts- que s'assenyalaven en l'acord de la Comissió Territorial d'Urbanisme de data 12 de juny de 1996, respecte dels punts analitzats en aquest informe.  
Cinquè  
 Els punts 2, 4 i 8 de la modificació requereixen informe favorable del Consell Superior d'Urbanisme, en aplicació de l'article 55.4 de la LRAU, ja que comporten una diferent qualificació o ús urbanístic de zones verdes anteriorment previstes. No obstant això, com aquest organisme encara no està constituït, se substitueix per resolució del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, d'acord amb el que estableix la disposició transitòria novena de la LRAU.  
 Per altra part, i per la mateixa raó, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana.  
 En aquests casos, i per raons d'economia procedimental, la resolució definitiva de l'expedient correspondrà al conseller d'Obres Públiques, Urbanisme i Transports, d'acord amb la competència originària que li correspon en virtut de l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Sisè  
 Respecte de la resta de punts, la Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les Normes Subsidiàries -i de les seues modificacions- de municipis de menys de 50.000 habitants, d'acord amb el disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
 A la vista del que antecedeix, la Comissió Territorial d'Urbanisme de València, en sessió celebrada el dia 13 de març de 1997, acorda:  
1r) Aprovar definitivament els punts núm. 3, 5, 6, 7, 9, 10, 11, 12, 13, 14, 15, 16, 17, 18, 19, 20, 21, 22, 23, 25 i 26.  
2n) Informar favorablement els punts núm. 2, 4 i 8.  
 Tots els punts mencionats es refereixen a la modificació núm. 1 de les Normes Subsidiàries de Benaguasil, relativa a 26 punts.  
 L'Ajuntament de Benaguasil haurà de notificar el contingut d'aquest acord a tots els particulars interessats en l'expedient de referència.  
 Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
 Tot això, sense perjudici que puga exercitar qualsevol altre recurs que considere oportú.  
València, 13 de març de 1997.- El secretari de la Comissió Territorial d'Urbanisme: José Manuel Palau Navarro